CELEX: C2007/095/59
Language: fi
Date: 2007-04-28 00:00:00
Title: Asia C-121/07: Kanne 28.2.2007 — Euroopan yhteisöjen komissio v. Ranskan tasavalta

28.4.2007   
            
            
               FI
            
            
               Euroopan unionin virallinen lehti
            
            
               C 95/31
            
         Kanne 28.2.2007 — Euroopan yhteisöjen komissio v. Ranskan tasavalta
   (Asia C-121/07)
   (2007/C 95/59)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: B. Stromsky ja C. Zadra)
   
      Vastaaja: Ranskan tasavalta
   Vaatimukset
   
               —
            
            
               Yhteisöjen tuomioistuimen on todettava, että Ranskan tasavalta ei ole noudattanut Euroopan yhteisöjen perustamissopimuksen 228 artiklan 1 kohdan mukaisia velvoitteitaan, koska se ei ole toteuttanut kaikkia yhteisöjen tuomioistuimen asiassa C-419/03 (1)15.7.2004 antaman sen tuomion täytäntöönpanon edellyttämiä toimenpiteitä, joka koskee sitä, että geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annetun Euroopan parlamentin ja neuvoston direktiivin 2001/18/EY (2) niitä säännöksiä ei ole saatettu osaksi kansallista oikeusjärjestystä, jotka eroavat geneettisesti muunnettujen organismien tarkoituksellisesta levittämisestä ympäristöön 23.4.1990 annetun neuvoston direktiivin 90/220/ETY (3) säännöksistä tai joissa mennään niitä pidemmälle
            
         
               —
            
            
               Yhteisöjen tuomioistuimen on määrättävä Ranskan tasavalta maksamaan Euroopan yhteisöjen komissiolle ”Euroopan yhteisöjen omien varojen ”tilille 366 744 euron suuruinen uhkasakko jokaiselta viivästyspäivältä asiassa C-419/03 annetun tuomion täytäntöönpanossa, siitä päivästä lähtien, kun nyt käsiteltävänä olevassa asiassa annetaan tuomio siihen päivään asti, kun asiassa C-419/03 annettu tuomio on täytäntöönpantu kokonaisuudessaan
            
         
               —
            
            
               Yhteisöjen tuomioistuimen on määrättävä Ranskan tasavalta maksamaan Euroopan yhteisöjen komissiolle ”Euroopan yhteisön omien varojen ”tilille 43 660 euron suuruinen kiinteä korvaus jokaiselta viivästyspäivältä asiassa C-419/03 annetun tuomion täytäntöönpanossa, siitä päivästä lähtien, kun asiassa C-419/03 annettiin tuomio siihen päivään asti, kun:
               
                           —
                        
                        
                           asiassa C-419/03 annettu tuomio on täytäntöönpantu kokonaisuudessaan (jos tämä tapahtuu ennen kuin nyt esillä olevassa asiassa annetaan tuomio)
                        
                     
                           —
                        
                        
                           nyt esillä olevassa asiassa annetaan tuomio (jos asiassa C-419/03 annettua tuomiota ei ole silloin täytäntöönpantu kokonaisuudessaan)
                        
                     
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yli neljä vuotta direktiivin 2001/18 täytäntöönpanoa varten säädetyn määräajan päättymisen jälkeen ja yli 28 kuukautta yhteisöjen tuomioistuimen asiassa C-419/03 15.7.2004 antaman sen tuomion jälkeen, jossa todetaan, että sitä velvollisuutta ei ole noudatettu, jonka mukaan direktiivi on saatettava osaksi kansallista oikeusjärjestystä, Ranskan tasavalta ei edelleenkään ole toteuttanut kyseisen tuomion täytäntöönpanon edellyttämiä toimenpiteitä. Näin ollen komissio ehdottaa, että tämä valtio velvoitetaan maksamaan sakkoa ja uhkasakkoa, jotka kuvastavat tämän rikkomisen vakavuutta ja sen vaikutuksia yhteisön lainsäätäjän asettamien tavoitteiden saavuttamiseen.
   
      (1)  Tuomiota ei ole julkaistu oikeustapauskokoelmassa.
   
      (2)  EYVL L 106, s. 1.
   
      (3)  EYVL L 117, s. 15.